CELEX: 52013PC0500
Language: sl
Date: 2013-07-10
Title: Predlog SKLEP EVROPSKEGA PARLAMENTA IN SVETA o sodelovanju Unije v programu za raziskave in razvoj za podporo pri dejavnem in samostojnem življenju, ki ga izvaja več držav članic

|
			
		
		
		52013PC0500
		
			Predlog SKLEP EVROPSKEGA PARLAMENTA IN SVETA o sodelovanju Unije v programu za raziskave in razvoj za podporo pri dejavnem in samostojnem življenju, ki ga izvaja več držav članic /* COM/2013/0500 final - 2013/0233 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
1.1.        Cilji predloga
Cilj tega predloga je sprejetje sklepa Sveta
in Parlamenta na podlagi člena 185 Pogodbe o delovanju Evropske unije, da
se zagotovi pravno sredstvo za sodelovanje Evropske unije v skupnem programu za
podporo pri dejavnem in samostojnem življenju, ki ga izvaja več držav
članic (v nadaljnjem besedilu: program AAL).
Splošni cilji programa AAL so: 
·       
izboljšati razpoložljivost izdelkov in storitev, ki
temeljijo na informacijski in komunikacijski tehnologiji (IKT), za dejavno in
zdravo staranje, izboljšati kakovost življenja za starejše in njihove negovalce
ter prispevati k povečanju trajnosti sistemov varstva;
·       
ohraniti kritično maso vseevropskih uporabnih
raziskav, razvoja in inovacij za izdelke in storitve, ki temeljijo na IKT, za
prijetno staranje, zlasti z vključevanjem malih in srednje velikih
podjetij (MSP) ter uporabnikov;
·       
spodbuditi zasebne naložbe in izboljšati pogoje za
industrijsko izkoriščanje z zagotavljanjem skladnega okvira za razvijanje
evropskih dostopov in rešitev, vključno z minimalnimi skupnimi standardi,
ki izpolnjujejo različne nacionalne in regionalne socialne preference in
regulativne vidike.
1.2.        Utemeljitev predloga
Staranje prebivalstva je bilo v strategiji
Evropa 2020 opredeljeno kot izziv in priložnost za pametno, trajnostno in
vključujočo rast. Vodilni pobudi „Evropska digitalna agenda“ in
„Unija inovacij“ obravnavata staranje prebivalstva kot prednostno nalogo.
Digitalna agenda se osredotoča na inovativne storitve, izdelke in
postopke, ki temeljijo na IKT, ter vključuje več ukrepov za e-zdravje
in posebni ukrep za krepitev programa AAL. Program AAL bo pomembno prispeval k
strategiji Evropa 2020 in z njo povezanim vodilnim pobudam, pomagal bo
obravnavati demografski izziv in ustvarjati nove priložnosti, zlasti za mala in
srednje velika podjetja. Evropsko partnerstvo za inovacije za dejavno in
zdravo staranje (EIP AHA) pričakuje, da bodo rešitve IKT igrale pomembno
vlogo pri doseganju ciljev dveh dodatnih let zdravega življenja do leta 2020
ter izboljšanja kakovosti življenja za državljane in izboljšanja
učinkovitosti sistemov varstva v Evropi. Program AAL je glavni element za podporo
evropskemu partnerstvu za inovacije za dejavno in zdravo staranje z inovacijami
na osnovi IKT, ker se osredotoča na „dolino smrti“, del inovacijske
verige, v katerem je treba rezultate raziskav preoblikovati v nove izdelke in
storitve, pripravljene za vstop na trg. Program AAL bo pridobil tudi iz
evropskega partnerstva za inovacije, ker bo to partnerstvo pospešilo
ustvarjanje trga in široko uporabo rešitev na trgu ter prispevalo tudi k
izboljšanju mejnih pogojev trga, na primer glede standardizacije in
interoperabilnosti, ki ju program ne zajema, vendar sta v oceni in na
posvetovanjih omenjeni kot oviri za uvajanje. Program AAL dopolnjujejo glavne
nacionalne pobude, kot je na primer nacionalna pobuda o AAL in staranju v
Nemčiji, platforma za inovacije na področju podpore pri samostojnem
življenju v Združenem kraljestvu ter platforma za inovacije na področju staranja
v Franciji.
S temi medsebojno povezanimi programi, ki
skupaj pokrivajo velik del raziskovalne in inovacijske verige, ima Evropa
edinstveno moč na področju IKT za prijetno staranje na svetovni
ravni. Program AAL dobro dopolnjuje dolgoročnejše dejavnosti raziskav in
inovacij ter tržnega preverjanja na področju IKT in staranja, ki so
predlagane v okvirnem programu Obzorje 2020.
Program AAL dopolnjuje tudi pobuda za skupno
načrtovanje „Daljše in bolj zdravo življenje“ za demografske spremembe, ki
povezuje 13 evropskih držav za obravnavo novih spoznanj, ki temeljijo na
znanosti, za oblikovanje prihodnje politike o staranju, in vključuje številna
različna raziskovalna področja. Program AAL lahko zagotovi
aplikativni okvir za multidisciplinarne raziskave skupne pobude za
načrtovanje in prispeva v program pobude izkušnje uporabnikov ter obenem
zagotavlja raziskovalne metodologije, kot je vseživljenjski pristop.
Vse te pobude skupaj zajemajo velik del verige
od temeljnih raziskav do uveljavitve na trgu, kot priporoča več
neodvisnih ocen programov s področja raziskav in inovacij v EU, pa tudi
dokumenti o politikah EU. Te sinergije bodo dodatno okrepljene v skladu s
predlogom Komisije za Obzorje 2020, okvirni program za raziskave za obdobje
2014–2020, ki ima posebni oddelek za družbene izzive, v katerem so zdravje,
demografske spremembe in dobro počutje ena od prednostnih nalog. Program
AAL je omenjen kot ena od pobud iz člena 185 Pogodbe o delovanju
Evropske unije, ki je upravičena do stalne podpore, če izpolnjuje
določen sklop meril. 
2.           REZULTATI POSVETOVANJ Z ZAINTERESIRANIMI
STRANMI IN OCENA UČINKA
2.1.        Posvetovanje o prihodnosti
skupnega programa AAL
Komisija se je o načrtih za program AAL
posvetovala z več zunanjimi in notranjimi deležniki. Spletno javno
posvetovanje o evropskem partnerstvu za inovacije za dejavno in zdravo
staranje, ki je potekalo leta 2011, je doseglo 524
vprašanih, ki so izrazili svoje mnenje o obstoječih nacionalnih,
regionalnih in lokalnih pobudah za aktivno in zdravo staranje. Okrog 38 %
odgovorov je prišlo iz vladnih institucij, 23 % iz industrije,
vključno z MSP, 7 % iz sektorja zdravstvenega in socialnega varstva,
17 % iz raziskovalnega in univerzitetnega sektorja ter 15 % iz
organizacij, ki zastopajo starejše ljudi. Posvetovanje je pokazalo, da v fazo
razvoja ni vključenih dovolj uporabnikov, kar je najpomembnejša ovira za
inovacije.
Vmesno ocenjevanje sedanjega skupnega programa
AAL je decembra 2010 opravilo pet strokovnjakov na visoki ravni, ki jih je
vodila nekdanja komisarka M. Kuneva[1].
Vključevalo je pogovore z več kot 40 izbranimi deležniki iz vse
Evrope, ki so bili neposredno vključeni v vrednostno verigo skupnega
programa AAL. Okrog 33 % jih je bilo iz vladnih institucij, 27 % iz
industrije, vključno z MSP, 27 % iz raziskovalnega in univerzitetnega
sektorja ter 11 % iz organizacij, ki zastopajo starejše ljudi. Ocenjevalna
skupina je poudarila, da je za skupni program AAL in njegovo nadaljevanje
pomembno zagotoviti visoko operativno uspešnost, se dodatno usmeriti na širše
ciljne rešitve v dejanskih življenjskih okoliščinah, spodbujati
tehnologijo za negovalce in posrednike ter okrepiti povezave z uporabniki, da
se zagotovi uvajanje.
Poleg tega je bilo leta 2010 opravljeno javno
spletno posvetovanje o skupnem programu AAL, projekti, ki so bili financirani v
okviru skupnega programa AAL, pa so bili pregledani leta 2011.
Komisija se je posebej posvetovala tudi na
sestankih usmerjevalne skupine za oceno učinka, ki so potekali leta 2012
in so prispevali k načrtovanju in načrtu za pripravo poročila o
oceni učinka, zlasti v zvezi z navedbo
problemov in ustreznosti skupnega programa AAL za druge generalne direktorate.
K sestavi in utemeljitvi tega poročila je prispevala usklajevalna skupina
iz člena 185, ki jo je vodil generalni direktorat RTD.
2.2.        Možnosti politike
V Poročilo o oceni učinka so bile
vključene naslednje možnosti:
Možnost 1 – skupni program 2 AAL je
identičen skupnemu programu 1 AAL. Ta možnost „brez sprememb“ je
izhodiščni scenarij, ki pomeni nadaljevanje skupnega programa AAL v letih
2014–2020 na enak način, kot od leta 2008 do leta 2013 poteka sedanji
skupni program.
Možnost 2 – brez skupnega programa 2 AAL. Ta
možnost pomeni, da po letu 2013 na ravni EU ni namenskega programa EU in
sofinanciranja, ki združuje nacionalne programe raziskav in inovacij na
področju IKT za prijetno staranje. Sredstva, ki so rezervirana za
nadaljevanje skupnega programa AAL v okviru predlaganega programa
Obzorje 2020, bi se lahko porabila za dodatne raziskave za prijetno
staranje v okviru programa Obzorje 2020 – če bi bile sprejete. 
Možnost 3 – ta možnost nadaljevanja skupnega
programa 1 AAL bi vključevala prilagojeno področje in izboljšano
izvajanje. Področje skupnega programa 2 AAL bi bilo prilagojeno celotnemu
področju delovanja evropskega partnerstva za inovacije za dejavno in
zdravo staranje. Poleg stebra dejavno staranje in stebra samostojno življenje
evropskega partnerstva za inovacije za dejavno in zdravo staranje bi program pokrival
tudi dva dodatna stebra: preprečevanje, presejanje in zgodnje odkrivanje
ter nego in zdravljenje. Zaradi spremembe področja, ki je posledica
prilagoditve evropskemu partnerstvu za inovacije za dejavno in zdravo staranje,
se bo spremenilo ime programa iz „skupni program Sosedska pomoč za
samostojno življenje“ v „skupni program za podporo pri dejavnem in samostojnem
življenju“. Program bi sofinancirale države članice in udeleženci
projektov, enako kot v sedanjem skupnem programu AAL za obdobje 2008–2013.
Raven financiranja Evropske komisije iz programa Obzorje 2020 bi ostala
enaka, kot je bila v sedmem okvirnem programu. Ta možnost bi pomenila tudi
večje vključevanje končnih uporabnikov, s čimer bi se
podlaga za financiranje razširila na vse udeležence, in izboljšanje operativne
uspešnosti. 
2.3.        Posvetovanje o oceni
učinka
Te možnosti je februarja 2012 pregledala
generalna skupščina skupnega programa AAL, ki je z glasovanjem sklenila,
da je nadaljevanje programa strateškega pomena, 15 od 23 zdaj sodelujočih držav je navedlo, da je njihov
prednostni scenarij možnost 3. Druga najboljša možnost je bila
nadaljevanje programa v sedanji obliki, ki jo predstavlja možnost 1.
Nadaljevanja programa – možnost 2 – ne bi podprli le dve državi. 
Novembra 2012 je poročilo pregledal in
potrdil odbor za oceno učinka. V svojem mnenju je zahteval izboljšave
Poročila o oceni učinka, ki so bile upoštevane. V poročilu so
zdaj predvsem bolje razloženi okvir politik, preostali problemi,
pomanjkljivosti trga in izhodiščni scenarij. Cilji so bili revidirani, da
bi zagotovili trdno podlago za merjenje napredka skupnega programa 2 AAL.
Različni scenariji financiranja so bili celoviteje prikazani v analizi
občutljivosti, dodatno so bili razviti možni vplivi na družbo in zdravje.
Vključena je bila tudi primerjava možnosti z vidika uspešnosti,
učinkovitosti in skladnosti. 
3.           PRAVNI ELEMENTI PREDLOGA
3.1.        Pravna podlaga
Predlog za program AAL
temelji na členu 185 Pogodbe o delovanju Evropske unije (PDEU), ki
določa, da lahko Unija predvidi sodelovanje Evropske unije pri
raziskovalnih in razvojnih programih, ki jih izvaja več držav članic,
in tudi sodelovanje v strukturah, vzpostavljenih za izvajanje teh programov.
3.2.        Načelo subsidiarnosti
Načelo subsidiarnosti se uporablja, ker
predlog ne spada v izključno pristojnost Evropske unije. Subsidiarnost je
zavarovana tako, da je kot pravna podlaga predloga uporabljen člen 185,
ki izrecno predvideva sodelovanje Unije v
raziskovalnih programih, ki jih izvaja več držav članic. Z izvajanjem
vseh operativnih vidikov, kadar je mogoče, na nacionalni ravni in
zagotavljanjem skladnega pristopa k skupnemu programu na evropski ravni.
Ciljev predloga države članice same ne bi
mogle zadovoljivo doseči, ker sta posebno znanje in odličnost, ki sta
potrebna za raziskave ter razvoj izdelkov in storitev za staranje, ki temeljijo
na IKT, razpršena čez nacionalne meje in ju zato ni mogoče združevati
le na nacionalni ravni. Brez skladnega pristopa na evropski ravni s
kritično maso obstaja veliko tveganje za podvajanje prizadevanj, kar
povzroča višje stroške. Poleg tega brez skupnega programa z evropsko razsežnostjo
skoraj ni mogoče vzpostaviti dejanskega notranjega trga za interoperabilne
rešitve za prijetno staranje, ki temeljijo na IKT. 
Dodana vrednost EU je neposredno povezana s
problemi: razdrobljenostjo trga EU in raziskovalnih prizadevanj, pomanjkanjem
usmeritve na uvajanje v celotni EU ter pomanjkanjem skupne evropske vizije o
trgih za IKT in prijetno staranje. 
3.3.        Načelo sorazmernosti
Člen 185 Pogodbe o delovanju
Evropske unije poziva Unijo, naj „v dogovoru z zadevnimi državami
članicami predvidi sodelovanje pri raziskovalnih in razvojnih programih
več držav članic, tudi sodelovanje v strukturah, vzpostavljenih za
izvajanje teh programov“. Pobudo spodbujajo države članice.
Predlog upošteva načelo sorazmernosti,
ker bodo države članice odgovorne za razvijanje svojega skupnega programa
in vse operativne vidike. Namenska struktura za izvajanje, združenje AAL,
je v sedanjem skupnem programu AAL že dokazalo, da lahko izvaja program
učinkovito in uspešno. Unija bo zagotovila spodbude za izboljšanje usklajevanja,
poskrbela za sinergije s politikami EU ter prispevek k tem politikam in
prednostnim nalogam programa Obzorje 2020, spremljala izvajanje programa
in zagotovila zaščito finančnih interesov EU.
Predlagana organizacijska struktura zagotavlja
zlasti najmanjše možno upravno breme, pri čemer glavno upravno delo
opravljajo nacionalne agencije, ki jih nadzoruje združenje AAL, ustanovljeno za
te namene, in je zanje tudi v celoti pristojno. 
3.4.        Izbira instrumenta
Predlagani instrument je sklep Evropskega parlamenta
in Sveta na podlagi člena 185 Pogodbe o delovanju Evropske unije. Ugotovitve
iz vmesne ocene in analiza možnosti v oceni učinka so dokazali, da je
člen 185 najprimernejše sredstvo za doseganje ciljev programa AAL.
3.5.        Odstopanja od pravil za sodelovanje
v programu Obzorje 2020
Odstopanja od naslednjih določb Uredbe
(EU) št. … [pravila za sodelovanje v programu Obzorje 2020 in
razširjanje njegovih rezultatov] so potrebna, da se omogoči izvajanje
finančnega prispevka Unije in zaščite pravic intelektualne lastnine v
skladu s pravili za sodelovanje iz soudeleženih nacionalnih programov. 
·       
Preveritev finančne sposobnosti je razširjena
na vse udeležence in jo opravljajo sodelujoče nacionalne agencije za
financiranje: člen 14.5.
·       
Namenska struktura za izvajanje ne sklepa
sporazumov s končnimi upravičenci: člen 16(1).
·       
Uporaba nacionalnih pravil za financiranje,
upravičenost stroškov, potrdila računovodskih izkazov in potrdila o
metodologiji: člen 19[(1), (5) do (7)] in členi od 22
do 29.
·       
Pravila, ki urejajo pravice intelektualne lastnine
in razširjanje rezultatov na podlagi nacionalnih pravil: členi 38 do 45.
To je upravičeno, ker je program AAL
predviden kot program blizu trga, v katerem se lahko združujejo številni
različni nacionalni tokovi financiranja (kot so programi financiranja
raziskav, inovacij, zdravstva in industrije). Ti programi imajo zaradi svoje
narave različna pravila za sodelovanje in ni mogoče pričakovati,
da bi se popolnoma poenotila s pravili za sodelovanje v okviru programa Obzorje
2020. 
Poleg tega je program AAL usmerjen predvsem na
mala in srednje velika podjetja ter organizacije uporabnikov, ki običajno
ne sodelujejo v raziskovalnih in inovacijskih dejavnostih EU. Da bi se znižal
upravni in pravni prag za njihovo sodelovanje, se prispevek Unije zagotavlja v
skladu s pravili njihovih nacionalnih programov financiranja, ki so jih bolj
vajeni, in izvaja z eno dodelitvijo sredstev, skupaj z ustrezno nacionalno
javno podporo. Skupni program AAL (2008–2013) je dokazal, da ta je pristop
dobro deloval in omogočil zagotovitev visoke udeležbe več kot
40 % malih in srednje velikih podjetij.
Predlog predvideva ustrezne zaščitne
ukrepe, da se zagotovi spoštovanje načel enake obravnave in preglednosti z
namensko strukturo za izvajanje pri zagotavljanju finančne podpore tretjim
osebam, in tudi, da se zaščitijo finančni interesi Unije. Za ta namen
predvideva tudi vključitev podrobnih določb v sporazum, ki ga Unija
sklene z namensko strukturo za izvajanje.
4.           PRORAČUNSKE POSLEDICE 
Ocena finančnih posledic zakonodajnega
predloga, ki je predložena temu sklepu, določa okvirne proračunske
posledice. Določbe Sklepa in sporazuma o prenosu pooblastil, ki se sklene
med Komisijo in namensko strukturo za izvajanje, morajo zagotoviti zaščito
finančnih interesov EU.
Najvišji znesek prispevka EU je 175 000 000 EUR
iz proračuna programa Obzorje 2020 Generalnega direktorata za komunikacijska
omrežja, vsebine in tehnologijo, ki je namenjen Družbenim izzivom 1, temi
zdravje, demografske spremembe in dobro počutje:[2]
5.           NEOBVEZNI ELEMENTI 
5.1.        Poenostavitev
Predlog zagotavlja poenostavitev upravnih
postopkov za subjekte zasebnega prava. Za prejemnike financiranja za raziskave
iz novega skupnega programa bo zlasti koristen en program za sklepanje pogodb
in plačevanje, ki bo uporabljal znana nacionalna pravila in ne bo zahteval
ločenega poročanja v zvezi s prispevkom Unije. EU se bo sporazumevala
neposredno z združenjem AAL, ki bo odgovorno za dodeljevanje in spremljanje
prispevka EU ter poročanje o njegovi uporabi.
5.2.        Klavzula ponovnega
pregleda/revizijska klavzula/samoderogacijska klavzula
Predlog vključuje klavzulo o vmesnem
pregledu po treh letih. Skupna veljavnost bo omejena na sedem let ukrepanja in
tri dodatna leta za dokončanje.
5.3.        Evropski gospodarski prostor
Predlagani akt se nanaša na zadevo EGP in ga
je zato treba razširiti na Evropski gospodarski prostor.
2013/0233 (COD)
Predlog
SKLEP EVROPSKEGA PARLAMENTA IN SVETA
o sodelovanju Unije v programu za raziskave
in razvoj za podporo pri dejavnem in samostojnem življenju, ki ga izvaja
več držav članic
(Besedilo velja za EGP)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije, zlasti člena 185 in drugega odstavka člena 188 Pogodbe,
ob upoštevanju predloga
Evropske komisije,
po predložitvi osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora[3],

v skladu z rednim zakonodajnim postopkom,
ob upoštevanju naslednjega:
(1)       Komisija v svojem
sporočilu „Evropa 2020 Strategija za pametno, trajnostno in
vključujočo rast“[4]
poudarja potrebo po razvoju ugodnih pogojev za naložbe v znanje in inovacije,
da se doseže pametna, trajnostna in vključujoča rast v Uniji.
Navedeno strategijo sta podprla Evropski parlament in Svet.
(2)       Okvirni program za raziskave
in inovacije (2014–2020) Obzorje 2020, ki je bil vzpostavljen z Uredbo (EU) št. …/2013 Evropskega
parlamenta in Sveta z dne … 2013[5]
(v nadaljnjem besedilu: okvirni program Obzorje 2020), je namenjen doseganju
večjega učinka na raziskave in inovacije s prispevanjem h krepitvi
javno-javnih partnerstev in tudi z udeležbo Unije v programih, ki jih izvaja
več držav članic v skladu s členom 185 Pogodbe.
(3)       Odločba št. 742/2008/ES
Evropskega parlamenta in Sveta z dne 9. julija 2008 o sodelovanju
Skupnosti v programu za raziskave in razvoj, namenjenemu izboljšanju kakovosti
življenja starejših z uporabo novih informacijskih in komunikacijskih
tehnologij (IKT), ki ga je sprejelo več držav članic[6], določa finančni
prispevek Skupnosti za skupni raziskovalni in razvojni program Podpora iz
okolja pri samostojnem življenju (v nadaljnjem besedilu: skupni program AAL),
ki je enak finančnemu prispevku držav članic, vendar znaša
največ 150 000 000 EUR v času trajanja sedmega
okvirnega programa Evropske skupnosti za raziskave, tehnološki razvoj in
predstavitvene dejavnosti (2007–2013), ki je bil vzpostavljen s Sklepom
št. 1982/2006/ES Evropskega parlamenta in Sveta z dne 18. decembra 2006[7]. 
(4)       Decembra 2012 je
Komisija Evropskemu parlamentu in Svetu poslala poročilo o vmesni oceni
skupnega programa AAL[8].
Ocenjevanje je opravila skupina strokovnjakov. Splošno mnenje navedene
strokovne skupine je bilo, da je skupni program AAL dosegel dober napredek pri
doseganju svojih ciljev in pomembne rezultate ter da bi se moral po sedanjem
obdobju financiranja nadaljevati. Strokovna skupina je seveda ugotovila nekaj
pomanjkljivosti, predvsem potrebo po večji udeležbi uporabnikov v
projektih in po dodatnih izboljšavah operativne uspešnosti v smislu časa
do sklenitve pogodbe o dodelitvi sredstev in časa do plačila.
(5)       Komisija je v svojem
sporočilu z naslovom „Demografska prihodnost Evrope, kako spremeniti izziv
v priložnost“[9]
poudarila dejstvo, da je staranje prebivalstva eden od glavnih izzivov, s
katerimi se srečujejo vse države članice, in da bi večja uporaba
novih tehnologij lahko prispevala k nadzorovanju stroškov, izboljšanju dobrega
počutja in spodbujanju dejavne udeležbe starejših v družbi ter hkrati k
izboljšanju konkurenčnosti gospodarstva Unije.
(6)       V svojem sporočilu z
naslovom „Vodilna pobuda iz strategije Evropa 2020 Unija inovacij“[10] je Komisija navedla staranje
prebivalstva kot enega od družbenih izzivov, v katerih ima lahko prodor
inovacij pomembno vlogo in da zagon konkurenčnosti, omogoči evropskim
podjetjem, da so vodilna na področju razvoja novih tehnologij ter da
rastejo in prevzemajo globalno vodstvo na novih rastočih trgih, izboljša
kakovost in učinkovitost javnega sektorja in tako prispeva k ustvarjanju
velikega števila novih kakovostnih delovnih mest.
(7)       V svojem sporočilu o
evropski vodilni pobudi z naslovom „Evropska digitalna agenda“[11] je Komisija predlagala, da se
skupni program AAL okrepi, da bi prispeval k obravnavi izzivov staranja
prebivalstva.
(8)       V svojem sporočilu z
naslovom „Izvajanje Strateškega izvedbenega načrta evropskega partnerstva
za inovacije za dejavno in zdravo staranje“[12]
je Komisija predlagala, da se upoštevajo ustrezne prednostne naloge načrta
za prihodnje raziskovalne in inovacijske delovne programe in instrumente, ki so
del okvirnega programa Obzorje 2020. Komisija je predlagala tudi, da se
upoštevajo prispevki, ki jih lahko skupni program AAL prinese evropskemu
partnerstvu za inovacije za dejavno in zdravo staranje.
(9)       V okviru evropskega
partnerstva za inovacije za dejavno in zdravo staranje, ustanovljenega v okviru
pobude Unija inovacij, se pričakuje, da bodo rešitve IKT igrale pomembno
vlogo pri doseganju ciljev dveh dodatnih let zdravega življenja do leta 2020
ter izboljšanja kakovosti življenja za državljane in izboljšanja
učinkovitosti sistemov varstva v Uniji. Strateški izvedbeni načrt
partnerstva določa prednostne naloge za pospeševanje in povečanje
obsega inovacij za dejavno in zdravo staranje v Uniji na treh področjih:
preprečevanje in spodbujanje zdravja, nega in zdravljenje ter samostojno
življenje in socialna vključenost.
(10)     Program za raziskave in razvoj
za podporo pri dejavnem in samostojnem življenju (v nadaljnjem besedilu:
program AAL) bi moral temeljiti na izkušnjah prejšnjega programa in obravnavati
njegove pomanjkljivosti s spodbujanjem večjega vključevanja
uporabnikov v projekte ter prožnejšim izvajanjem programa.
(11)     Za sodelovanje Unije programu
AAL v času trajanja okvirnega programa Obzorje 2020 bi bilo treba
določiti zgornjo mejo. Sodelovanje Unije v programu AAL ne bi smelo
preseči finančnega prispevka sodelujočih držav v času
trajanja okvirnega programa Obzorje 2020, da se doseže visok spodbujevalni
učinek in zagotovi dejavno vključevanje sodelujočih držav v
doseganje ciljev programa.
(12)     V skladu s cilji Uredbe (EU)
št. …/2013 [okvirni program Obzorje 2020] bi morala biti do
sodelovanja v programu AAL upravičena vsaka država članica in vsaka
država, ki se je pridružila okvirnemu programu Obzorje 2020. 
(13)     Da se zagotovi ujemanje
finančnih obveznosti Unije s finančnimi obveznostmi sodelujočih
držav, bi moral biti finančni prispevek Unije pogojen s formalnimi
zavezami sodelujočih držav pred začetkom programa AAL in
izpolnjevanjem teh obveznosti. Prispevek sodelujočih držav k programu AAL
bi moral vključevati upravne stroške, ki nastanejo na nacionalni ravni v
zvezi z uspešnim delovanjem programa. 
(14)     Skupno izvajanje programa AAL
zahteva strukturo za izvajanje. Sodelujoče države so se dogovorile o
strukturi za izvajanje programa AAL in leta 2007 ustanovile Ambient Assisted
Living Association IASBL, mednarodno neprofitno organizacijo, ki deluje v
skladu z belgijsko zakonodajo (v nadaljnjem besedilu: združenje AAL). Ob
upoštevanju, da se je, kot je ugotovljeno v poročilu o vmesni oceni,
sedanja struktura za upravljanje skupnega programa AAL izkazala kot
učinkovita in dobre kakovosti, bi bilo treba združenje AAL uporabiti kot
strukturo za izvajanje in bi moralo prevzeti vlogo organa za dodeljevanje
sredstev in spremljanje programa AAL. Združenje AAL bi moralo upravljati
finančni prispevek Unije in zagotavljati učinkovito izvajanje
programa AAL.
(15)     Da se dosežejo cilji programa
AAL, bi moralo združenje AAL finančno podporo zagotavljati predvsem z
nepovratnimi sredstvi udeležencem v ukrepih, ki jih je izbralo. Te ukrepe bi
bilo treba izbrati na podlagi razpisov za zbiranje predlogov, ki so v
pristojnosti združenja AAL, pri čemer bi morali združenju pomagali
neodvisni zunanji strokovnjaki. Prednostni seznam projektov bi moral biti
obvezen z vidika izbire predlogov in dodelitve financiranja iz finančnega
prispevka Unije in iz nacionalnih proračunov, za vse projekte v okviru
programa AAL.
(16)     Finančni prispevek Unije
bi bilo treba upravljati v skladu z načeli dobrega finančnega
poslovodenja in pravili o posrednem upravljanju iz Uredbe (EU, Euratom)
št. 966/2012 Evropskega parlamenta in Sveta z dne
25. oktobra 2012 o finančnih pravilih, ki se uporabljajo za
splošni proračun Unije[13],
ter Delegirane uredbe Komisije (EU) št. 1268/2012 z dne
29. oktobra 2012 o pravilih uporabe Uredbe (EU, Euratom)
št. 966/2012[14].
(17)     Da se zaščitijo
finančni interesi Unije, bi morala Komisija imeti pravico zmanjšati,
zadržati ali ukiniti finančni prispevek Unije, kadar se program AAL izvaja
neustrezno, delno ali z zamudo ali kadar sodelujoče države ne prispevajo k
financiranju programa AAL ali prispevajo delno ali z zamudo. Te pravice bi bilo
treba zagotoviti v sporazumu o prenosu pooblastil, ki se sklene med Unijo in
združenjem AAL. 
(18)     Sodelovanje v posrednih
ukrepih, ki se financirajo s programom AAL, ureja Uredba (EU) št. …/2013
Evropskega parlamenta in Sveta z dne … 2013 o pravilih za sodelovanje
v „okvirnem programu za raziskave in inovacije Obzorje 2020 ter
razširjanje njegovih rezultatov (2014–2020)“[15].
Vendar je treba zaradi posebnih operativnih potreb programa AAL zagotoviti
odstopanja od navedene uredbe v skladu s členom 1(3) navedene uredbe.

(19)     Določena odstopanja od
Uredbe (EU) št. ... /2013 [pravila za sodelovanje v programu
Obzorje 2020] so potrebna, ker je program AAL predviden kot program
inovacij blizu trga, v katerem se lahko združujejo različni nacionalni
tokovi financiranja (kot so programi financiranja raziskav, inovacij, zdravstva
in industrije). Navedeni nacionalni programi imajo zaradi svoje narave različna
pravila za sodelovanje in ni mogoče pričakovati, da bi se popolnoma
poenotila z Uredbo (EU) št. ... /2013 [pravila za sodelovanje v
programu Obzorje 2020]. Poleg tega je program AAL usmerjen predvsem na
mala in srednje velika podjetja ter organizacije uporabnikov, ki običajno
ne sodelujejo v raziskovalnih in inovacijskih dejavnostih Unije. Zaradi lažjega
sodelovanja navedenih podjetij in organizacij se prispevek Unije zagotavlja v
skladu z dobro znanimi pravili njihovih nacionalnih programov financiranja in
izvaja prek ene dodelitve sredstev, s kombinacijo finančnih sredstev Unije
in ustreznega nacionalnega financiranja. 
(20)     Finančne interese Unije
bi bilo treba zaščititi s sorazmernimi ukrepi v celotnem obdobju odhodkov,
vključno z ukrepi za preprečevanje, odkrivanje in preiskovanje
nepravilnosti, povračilom izgubljenih, neupravičeno izplačanih
ali nepravilno porabljenih sredstev ter po potrebi z upravnimi in
finančnimi kaznimi v skladu z Uredbo (EU, Euratom) št. 966/2012,
Delegirano uredbo (EU) št. 1268/2012, Uredbo Sveta (ES,
Euratom) št. 2988/95 z dne 18. decembra 1995 o zaščiti
finančnih interesov Evropskih skupnosti[16],
Uredbo Sveta (Euratom, ES) št. 2185/96 z dne
11. novembra 1996 o pregledih in inšpekcijah na kraju samem, ki jih
opravlja Komisija za zaščito finančnih interesov Evropskih skupnosti
pred goljufijami in drugimi nepravilnostmi[17],
ter Uredbo (ES) št. 1073/1999 Evropskega parlamenta in Sveta z
dne 25. maja 1999 o preiskavah, ki jih izvaja Evropski urad za boj
proti goljufijam (OLAF)[18].
(21)     Komisija bi morala opraviti
vmesno oceno, predvsem z vidika kakovosti in učinkovitosti izvajanja
programa AAL ter napredka pri doseganju zastavljenih ciljev, in tudi
končno oceno ter pripraviti poročilo o navedenih ocenah. 
(22)     Ocena bi morala temeljiti na
natančnih in najnovejših informacijah. Zato bi morali združenje AAL in
sodelujoče države na zahtevo Komisije predložiti vse podatke, ki jih
Komisija potrebuje za vključitev v poročilo o oceni programa AAL. 
(23)     Program AAL bi moral
zagotoviti uspešno promocijo enakosti spolov in upoštevati etična
načela, kot se odražajo v okvirnem programu Obzorje 2020. 
(24)     Ker so se države članice
odločile za nadaljevanje programa AAL in njegovi cilji neposredno
podpirajo in dopolnjujejo politike Unije na področju dejavnega in zdravega
staranja, ter ob upoštevanju, da države članice same ne morejo zadovoljivo
doseči ciljev programa AAL in se ti zaradi obsega ukrepov lažje dosežejo
na ravni Unije, lahko Unija sprejme ukrepe v skladu z načelom
subsidiarnosti iz člena 5 Pogodbe o Evropski uniji. V skladu z
načelom sorazmernosti iz navedenega člena ta sklep ne presega
tistega, kar je potrebno za doseganje navedenih ciljev –
SPREJELA NASLEDNJI SKLEP:
Člen 1
Sodelovanje
v programu AAL
1.           Unija sodeluje v programu za
raziskave in razvoj za podporo pri dejavnem in samostojnem življenju (v
nadaljnjem besedilu: program AAL), ki ga skupaj izvajajo [Avstrija, Belgija,
Ciper, Danska, Francija, Madžarska, Irska, Luksemburg, Nizozemska, Portugalska,
Romunija, Poljska, Slovenija, Španija, Švedska, Združeno kraljestvo in Švica]
(v nadaljnjem besedilu: sodelujoče države), v skladu s pogoji iz tega
sklepa.
2.           Programu AAL se lahko
pridruži vsaka druga država članica in vsaka druga država, ki se je
pridružila okvirnemu programu za raziskave in inovacije Obzorje 2020 (2014–2020),
vzpostavljenemu z Uredbo (EU) št. …/2013 … (v nadaljnjem
besedilu: okvirni program Obzorje 2020), če izpolni merilo iz
člena 3(1)(c) tega sklepa. Države članice in pridružene države,
ki izpolnijo pogoj iz člena 3(1)(c), se za namene tega sklepa obravnavajo
kot sodelujoče države.    
Člen 2
Finančni
prispevek Unije
1.           Najvišji finančni
prispevek Unije k programu AAL za kritje upravnih stroškov in operativnih
stroškov je 175 000 000 EUR. Prispevek se izplača iz
sredstev splošnega proračuna Unije, ki so namenjena za ustrezne dele
posebnega programa za izvajanje okvirnega programa Obzorje 2020,
določenega s Sklepom … /2013/EU v skladu s
členom 58(1)(c)(vi) ter členoma 60 in 61 Uredbe (EU,
Euratom) št. 966/2012.
2.           Letna finančna obveznost
Unije za program AAL ne presega letne finančne obveznosti sodelujočih
držav za program AAL.
3.           Za prispevek k upravnim
stroškom programa AAL se porabi največ 6 % finančnega prispevka
Unije.
Člen 3
Pogoji
za finančni prispevek Unije
1.           Finančni prispevek unije
je odvisen od:
(a)         
dokaza sodelujočih držav, da je program AAL
vzpostavljen v skladu s prilogama I in II; 
(b)         
tega, ali so sodelujoče države ali
organizacije, ki so jih sodelujoče države določile, imenovale Ambient
Assisted Living Association, neprofitno združenje s pravno osebnostjo,
ustanovljeno v skladu z belgijsko zakonodajo (v nadaljnjem besedilu: združenje
AAL), kot strukturo, ki je odgovorna za izvajanje programa AAL ter za
dodeljevanje in spremljanje finančnega prispevka Unije;
(c)         
obveznosti vsake sodelujoče države, da
prispeva k financiranju programa AAL;
(d)         
dokaza združenja AAL o sposobnosti za izvajanje
programa AAL, vključno z dodeljevanjem in spremljanjem finančnega
prispevka Unije, v okviru posrednega upravljanja proračuna Unije v skladu
s členi 58, 60 in 61 Uredbe (EU, Euratom) št. 966/2012;
(e)         
uvedbe modela upravljanja za program AAL v skladu s
Prilogo III.
2.           Med izvajanjem programa AAL
je finančni prispevek Unije odvisen tudi od:
(a)         
tega, ali združenje AAL izvaja cilje programa AAL
iz Priloge I in dejavnosti iz Priloge II v skladu z Uredbo (EU)
št. ... [pravila za sodelovanje v programu Obzorje 2020 in
razširjanje njegovih rezultatov] ob upoštevanju člena 5 tega sklepa;
(b)         
ohranjanja ustreznega in učinkovitega modela
upravljanja v skladu s Prilogo III;
(c)         
tega, ali združenje AAL izpolnjuje zahteve v zvezi
s poročanjem iz člena 60(5) Uredbe (EU, Euratom)
št. 966/2012;
(d)         
tega, ali vsaka sodelujoča država izpolnjuje
obveznosti iz točke (c) odstavka 1 in letne obveznosti glede
prispevanja k financiranju programa AAL.
Člen 4
Prispevek sodelujočih držav 
1.           Prispevki sodelujočih
držav so sestavljeni iz:
(a)         
finančnih prispevkov za posredne ukrepe,
podprte v okviru programa AAL v skladu s Prilogo II; 
(b)         
prispevkov v stvareh, ki ustrezajo upravnim
stroškom, nastalim pri nacionalnih upravah, za uspešno izvajanje programa AAL v
skladu s Prilogo II.
Člen 5
Pravila
za sodelovanje in razširjanje rezultatov 
1.           Za namene Uredbe (EU)
št. …/2013 [pravila za sodelovanje v programu Obzorje 2020 in
razširjanje njegovih rezultatov] se šteje, da je združenje AAL organ za
financiranje in zagotavlja finančno podporo za posredne ukrepe v skladu s
Prilogo II k temu sklepu. 
2.           Z odstopanjem od člena
14(5) Uredbe (EU) št. …/2013 [pravila za sodelovanje v programu
Obzorje 2020 in razširjanje njegovih rezultatov] finančno sposobnost
prijaviteljev preveri nacionalna organizacija, imenovana za upravljanje
programa, v skladu s pravili za sodelovanje v določenih nacionalnih
programih.
3.           Z odstopanjem od člena
16(1) Uredbe (EU) št. …/2013 [pravila za sodelovanje v programu
Obzorje 2020 in razširjanje njegovih rezultatov] sporazume o donacijah z
upravičenci podpiše nacionalna agencija, imenovana za upravljanje
programa.
4.           Z odstopanjem od
členov 19[(1) in (5) do (7)] ter od 22 do 29 Uredbe (EU) št. …/2013 [pravila
za sodelovanje v programu Obzorje 2020 in razširjanje njegovih rezultatov] se
za donacije, ki jih upravljajo nacionalne agencije, imenovane za upravljanje
programa, uporabljajo pravila za financiranje določenih nacionalnih
programov.
5.           Z odstopanjem od členov
38 do 46 Uredbe (EU) št. …/2013 [pravila za sodelovanje v programu
Obzorje 2020 in razširjanje njegovih rezultatov] se uporabljajo pravila iz
določenih nacionalnih programov, ki urejajo rezultate ter pravice dostopa
do ozadja in rezultatov.
Člen 6
Izvajanje programa AAL 
1.           Program AAL se izvaja na
podlagi letnih načrtov dela v skladu s Prilogo II. 
Člen 7
Sporazumi
med Unijo in združenjem AAL
1.           Na podlagi pozitivne
vnaprejšnje ocene združenja AAL v skladu s členom 61(1) Uredbe (EU,
Euratom) št. 966/2012 Komisija v imenu Unije sklene z združenjem AAL
sporazum o prenosu pooblastil in letne sporazume o prenosu sredstev.
2.           Sporazum o prenosu pooblastil
iz odstavka 1 se sklene v skladu s členom 58(3) ter členoma
60 in 61 Uredbe (EU, Euratom) št. 966/2012 in členom 40
Delegirane uredbe (EU) št. 1268/2012. Določa tudi:
(a)         
zahteve za prispevek združenja AAL glede ustreznih
kazalnikov v okviru kazalnikov uspešnosti iz Priloge II k Sklepu (EU)
št. …/2013 [posebni program za izvajanje okvirnega programa Obzorje
2020];
(b)         
zahteve za prispevek združenja AAL k spremljanju iz
Sklepa (EU) št. …/2013 [posebni program za izvajanje okvirnega
programa Obzorje 2020]; 
(c)         
posebne kazalnike uspešnosti, ki so potrebni za
spremljanje delovanja združenja AAL v skladu s členom 3(2);
(d)         
ureditve za zagotavljanje podatkov in informacij,
ki jih Komisija potrebuje, da bi lahko izpolnjevala svoje obveznosti v zvezi z
razširjanjem informacij in poročanjem.
Člen 8
Ukinitev,
zmanjšanje ali začasna ustavitev finančnega prispevka Unije
1.           Če se program AAL ne
izvaja v skladu s pogoji iz člena 3, lahko Komisija ukine, sorazmerno
zmanjša ali začasno ustavi finančni prispevek Unije v skladu z
dejanskim izvajanjem programa AAL.
2.           Kadar sodelujoče države
ne prispevajo k financiranju programa AAL ali prispevajo delno ali z zamudo,
lahko Komisija ukine, sorazmerno zmanjša ali začasno ustavi finančni
prispevek Unije, ob upoštevanju zneska financiranja, ki so ga sodelujoče
države namenile za izvajanje programa AAL. 
Člen 9
Naknadni
pregledi 
1.           Naknadne preglede odhodkov za
posredne ukrepe opravljajo nacionalne agencije, imenovane za upravljanje
programa, v skladu s členom 23 Uredbe (EU) št. … [okvirni
program Obzorje 2020]. 
2.           Komisija se lahko
odloči, da bo preglede iz odstavka 1 opravila sama.
Člen 10
Zaščita
finančnih interesov Unije
1.           Komisija sprejme ustrezne
ukrepe, s katerimi zagotovi, da so pri izvajanju ukrepov, ki se financirajo na
podlagi tega sklepa, finančni interesi Evropske unije zaščiteni z
izvajanjem preventivnih ukrepov proti goljufijam, korupciji in drugemu
protipravnemu ravnanju ter z učinkovitim preverjanjem, ob odkritju
nepravilnosti pa z izterjavo neupravičeno izplačanih zneskov ter po
potrebi z učinkovitimi, sorazmernimi in odvračilnimi upravnimi in
denarnimi kaznimi.
2.           Evropski urad za boj proti
goljufijam (OLAF) lahko na podlagi določb in postopkov iz Uredbe (ES) št.
1073/1999 Evropskega parlamenta in Sveta z dne 25. maja 1999 o preiskavah, ki
jih izvaja Evropski urad za boj proti goljufijam (OLAF)[19], ter Uredbe Sveta (Euratom,
ES) št. 2185/96 z dne 11. novembra 1996 o pregledih in inšpekcijah na kraju
samem, ki jih opravlja Komisija za zaščito finančnih interesov
Evropskih skupnosti pred goljufijami in drugimi nepravilnostmi[20], opravi preiskave,
vključno s pregledi in inšpekcijami na kraju samem, da bi v zvezi s
sporazumom o donaciji ali sklepom o donaciji ali pogodbo, financirano v skladu
s tem sklepom, ugotovil morebitne primere goljufije, korupcije ali drugih
nezakonitih ravnanj, ki škodijo finančnim interesom Unije.
3.           Pogodbe, sporazumi o
donacijah in sklepi o donacijah, ki izhajajo iz izvajanja tega sklepa,
vsebujejo določbe, ki izrecno pooblaščajo Komisijo, združenje AAL,
Računsko sodišče in OLAF za izvajanje pregledov in preiskav v skladu
z njihovimi pristojnostmi. 
4.           Združenje AAL omogoči
osebju Komisije in drugim osebam, ki jih je Komisija pooblastila, ter
Računskemu sodišču dostop do svojih lokacij in prostorov ter do vseh
podatkov, vključno s podatki v elektronski obliki, ki so potrebni za izvajanje
pregledov iz odstavka 3.
5.           Pri izvajanju programa AAL
sodelujoče države sprejmejo zakonodajne, regulativne, upravne ali druge ukrepe
za zaščito finančnih interesov Unije, zlasti za zagotovitev polnega
vračila vseh zneskov, dolgovanih Uniji, v skladu z Uredbo (EU, Euratom)
št. 966/2012 in Delegirano uredbo (EU) št. 1268/2012.
Člen 11
Sporočanje
informacij
1.           Na zahtevo Komisije združenje
AAL pošlje Komisiji vse podatke, ki so potrebni za pripravo poročil iz
člena 12.
2.           Sodelujoče države prek
združenja AAL predložijo vse podatke o finančnem upravljanju programa AAL,
ki jih zahtevata Evropski parlament in Svet.
3.           Komisija sporoča podatke
iz odstavka 2 v poročilih, določenih v členu 12. 
Člen 12
Ocenjevanje
1.           Komisija opravi vmesno
ocenjevanje programa AAL do 31. decembra 2017. Komisija pripravi
poročilo o tem ocenjevanju, ki vključuje zaključke ocenjevanja
in ugotovitve Komisije. Komisija pošlje to poročilo Evropskemu parlamentu
in Svetu do 30. junija 2018.
2.           Komisija opravi končno
oceno programa AAL ob koncu sodelovanja Unije v programu AAL, vendar najpozneje
do 31. decembra 2022. Komisija pripravi poročilo o tem ocenjevanju,
ki vključuje rezultate ocenjevanja. Komisija pošlje navedeno poročilo
Evropskemu parlamentu in Svetu.
Člen 13
Začetek
veljavnosti
Ta sklep začne veljati dvajseti dan po
objavi v Uradnem listu Evropske unije.
Člen 14
Naslovniki
Ta sklep je naslovljen na države članice.
V Bruslju,
Za Evropski parlament                                  Za
Svet
Predsednik                                                     Predsednik
PRILOGA I
CILJI PROGRAMA AAL
1.           Program AAL izpolnjuje
naslednje cilje:
1.1.        spodbujati oblikovanje
inovativnih izdelkov in storitev, ki temeljijo na IKT, za dejavno in zdravo
staranje doma, v skupnosti ali na delovnem mestu ter s tem izboljšati kakovost
življenja, samostojnost, udeležbo v družbenem življenju, znanje in spretnosti
ali povečati zaposljivost starejših ter povečati učinkovitost
zagotavljanja zdravstvenega in socialnega varstva; 
1.2.        ohraniti in dodatno razvijati
kritično maso uporabnih raziskav, razvoja in inovacij na ravni Unije na
področju izdelkov in storitev, ki temeljijo na IKT, za dejavno in zdravo
staranje;
1.3.        razviti stroškovno
učinkovite rešitve, vključno z določanjem ustreznih standardov
interoperabilnosti, ter zagotavljati lažjo lokalizacijo in prilagoditev skupnih
rešitev, ki so združljive z različnimi socialnimi preferencami in
regulativnimi vidiki na nacionalni ali regionalni ravni, spoštujejo zasebnost
in dostojanstvo starejših in po potrebi podpirajo dostop do storitev v
podeželskih in odmaknjenih območjih ali koristijo drugim skupinam ljudi, kot
so na primer invalidi.
2.           Program AAL vzpostavi ugodno
okolje za sodelovanje malih in srednje velikih podjetij. 
3.           Program AAL se
osredotoča na uporabne raziskave in inovacije, ki so blizu trga, in
dopolnjuje z njimi povezane dolgoročnejše raziskave in obsežne inovacijske
dejavnosti, ki so predvidene v okvirnem programu Obzorje 2020 ter drugih
evropskih in nacionalnih pobudah. Program prispeva tudi k izvajanju evropskega
partnerstva za inovacije za dejavno in zdravo staranje. 
PRILOGA II
DEJAVNOSTI PROGRAMA AAL
I. Posredni ukrepi 
1.           Izvajanje programa AAL
podpira predvsem tržno usmerjene raziskovalne in inovacijske projekte za
dejavno in zdravo staranje, ki zagotavljajo možnost uporabe rezultatov
projektov v realnem časovnem okviru. Financiranje navedenih posrednih
ukrepov v okviru programa AAL poteka predvsem v obliki nepovratnih sredstev.
Lahko je tudi v drugih oblikah, kot so nagrade, predkomercialna javna
naročila in javno naročanje inovativnih rešitev.
2.           Poleg tega se lahko podpirajo
tudi ukrepi za posredovanje, spodbujanje programa, ukrepi za ozaveščanje o
sedanjih zmožnostih, spodbujanje uvajanja inovativnih rešitev ter povezovanje
organizacij in vlagateljev na strani ponudbe in povpraševanja. 
3.           Podpirajo se lahko tudi
ukrepi za izboljšanje kakovosti predlogov, študije izvedljivosti in delavnice.
Za razširitev skupine deležnikov, vključenih v program AAL, se lahko
predvidi sodelovanje z regijami Unije. 
II. Izvajanje
1.           Program AAL se izvaja na
podlagi letnih načrtov dela, v katerih se opredelijo teme razpisov za
zbiranje predlogov. 
2.           Letne načrte dela potrdi
Komisija kot podlago za letne finančne prispevke Unije. 
3.           Izvajanje programa AAL
vključuje posvetovanja z ustreznimi deležniki (vključno z osebami, ki
sprejemajo odločitve v javnih organih, predstavniki uporabnikov, ponudniki
storitev in zavarovanj v zasebnem sektorju, pa tudi industrija, vključno z
malimi in srednje velikimi podjetji) v zvezi s prednostnimi nalogami na
področju uporabnih raziskav in inovacij, ki jih je treba obravnavati. 
4.           Izvajanje programa AAL
upošteva demografska gibanja in demografske raziskave, da bi se zagotavljale
rešitve, ki odražajo socialne in gospodarske razmere v Uniji.
5.           Primerno se upoštevajo
morebitna vprašanja enakosti spolov, etike in zasebnosti v skladu z
mednarodnimi smernicami.
6.           V skladu z naravo programa
AAL, ki je blizu trgu, in v skladu s pravili iz Uredbe (EU, Euratom)
št. 966/2012 Evropskega parlamenta in Sveta z dne
25. oktobra 2012 o finančnih pravilih, ki se uporabljajo za
splošni proračun Unije, združenje AAL postavi ustrezne minimalne cilje
uspešnosti za čas do sklenitve pogodbe in čas do plačila v
skladu s [pravili za sodelovanje] in [finančno uredbo] ter zagotovi, da jih
sodelujoče države med izvajanjem programa AAL upoštevajo.
7.           Vsaka sodelujoča država
poskrbi za lažje sodelovanje organizacij, ki zastopajo udeležence na strani
povpraševanja.
8.           Vsaka sodelujoča država
sofinancira izbrane projekte udeležencev v svojih ustreznih nacionalnih programih
prek nacionalnih agencij, imenovanih za upravljanje programa. Te agencije
pozneje usmerijo financiranje Unije iz združenja AAL na podlagi splošnega opisa
projekta, ki je sestavni del sporazuma, sklenjenega med nacionalnimi
agencijami, imenovanimi za upravljanje programa, in ustreznimi udeleženci za
vsak financiran projekt.
9.           Po zaprtju razpisa za
zbiranje projektnih predlogov združenje AAL v sodelovanju z nacionalnimi
agencijami, imenovanimi za upravljanje programa, opravi centralno preveritev
upravičenosti. Preverjanje poteka na podlagi skupnih meril za
upravičenost za program AAL, ki se objavijo skupaj z razpisom za zbiranje
predlogov. 
10.         Združenje AAL ob pomoči
nacionalnih agencij za upravljanje programa preveri izpolnjevanje dodatnih
nacionalnih meril za upravičenost, ki so določena v razpisih za
zbiranje predlogov. 
11.         Nacionalna merila za
upravičenost se nanašajo le na pravno in finančno stanje posameznih
prijaviteljev, ne pa tudi na vsebino predloga, in zadevajo naslednje vidike:
11.1.      vrsta prijavitelja,
vključno s pravnim statusom in namenom;
11.2.      odgovornost in izvedljivost,
vključno s finančno trdnostjo ter izpolnjevanjem davčnih in
socialnih obveznosti.
12.         Upravičene predloge
projektov oceni in izbere združenje AAL ob pomoči neodvisnih strokovnjakov
na podlagi preglednih in skupnih meril za ocenjevanje, določenih v objavljenem
razpisu za zbiranje predlogov. Navedena izbira je za sodelujoče države obvezna,
ko jo sprejme generalna skupščina združenja AAL. 
13.         Če udeleženec v projektu
ne izpolnjuje enega ali več nacionalnih meril za upravičenost ali
če je ustrezni nacionalni proračun za obveznosti glede financiranja
izčrpan, se lahko izvršni odbor združenja AAL odloči, da bi bilo
treba ob pomoči neodvisnih strokovnjakov opraviti dodatno neodvisno
centralno oceno zadevnega predloga, da se predlog oceni brez udeležbe zadevnega
udeleženca ali z nadomestnim udeležencem, če tako predlagajo udeleženci
projekta.
14.         Pravna in finančna
vprašanja, povezana z udeleženci in projekti, izbranimi za financiranje,
obravnava nacionalna agencija, imenovana za upravljanje programa. Uporabljajo
se nacionalna upravna pravila in načela.
PRILOGA III
UPRAVLJANJE PROGRAMA AAL
Organizacijska struktura za program AAL
zajema:
1.           Združenje AAL, mednarodno
neprofitno združenje, ki je bilo ustanovljeno v skladu z belgijsko zakonodajo,
je namenska struktura za izvajanje, ki so jo ustanovile sodelujoče države.
2.           Združenje AAL je pristojno za
vse dejavnosti programa AAL. Naloge združenja AAL vključujejo upravljanje
pogodb in proračuna, razvoj letnih načrtov dela, organizacijo
razpisov za zbiranje predlogov, izvajanje ocenjevanja in razvrščanje
projektov za financiranje.
3.           Poleg tega združenje AAL
nadzoruje in je pristojno za spremljanje projektov ter prenaša povezana
plačila prispevkov Unije na nacionalne agencije, imenovane za upravljanje
programov. Organizira tudi dejavnosti razširjanja informacij.
4.           Združenje AAL upravlja
generalna skupščina. Generalna skupščina je organ, ki sprejema
odločitve o programu AAL. Imenuje člane izvršnega odbora in nadzoruje
izvajanje programa AAL, vključno z odobritvijo letnih načrtov dela,
dodeljevanjem nacionalnih sredstev za projekte in obravnavanjem prošenj za novo
članstvo. Deluje na podlagi načela ena država – en glas.
Odločitve se sprejemajo z navadno večino, razen odločitev o
nasledstvu, sprejemu ali izključitvi članov ali razpustitvi
združenja, za katere se lahko v statutu združenja določijo posebne zahteve
glede glasovanja. 
5.           Komisija ima na sejah
generalne skupščine združenja AAL status opazovalca in odobri letni
načrt dela. Komisija je vabljena k udeležbi na vseh sestankih združenja
AAL in lahko sodeluje v razpravi. Vsi ustrezni dokumenti, ki krožijo v povezavi
z generalno skupščino združenja AAL, se pošljejo Komisiji.
6.           Izvršni odbor AAL — ki ga
sestavljajo vsaj predsednik, podpredsednik in zakladnik — izvoli generalna
skupščina za izpolnjevanje posebnih upravljavskih obveznosti, kot je
načrtovanje proračuna, zaposlovanje in sklepanje pogodb. Izvršni
odbor pravno zastopa združenje in poroča generalni skupščini.
7.           Centralna enota za
upravljanje, ki je ustanovljena v okviru združenja AAL, je odgovorna za
centralno upravljanje izvajanja programa AAL, pri čemer se usklajuje in
tesno sodeluje z nacionalnimi agencijami za upravljanje programa, ki jih
sodelujoče države pooblastijo za izvajanje dela, povezanega z upravljanjem
projektov ter upravnimi in pravnimi vidiki za nacionalne udeležence v
projektih, ter za zagotavljanje podpore pri ocenjevanju projektnih predlogov in
pogajanju o njih. Centralna enota za upravljanje in nacionalne agencije za
upravljanje programa skupaj delujejo kot enota za upravljanje pod nadzorom
združenja AAL. 
8.           Svetovalni odbor s
predstavniki industrije, uporabnikov in drugih deležnikov, ki si prizadeva za ravnovesje
med generacijami in spoloma, zagotovi priporočila za prednostne naloge in
teme, ki jih je treba obravnavati v razpisih za zbiranje predlogov in drugih
ukrepih programa AAL.
OCENA
FINANČNIH POSLEDIC ZAKONODAJNEGA PREDLOGA
1.         OKVIR PREDLOGA/POBUDE 
            1.1       Naslov predloga/pobude 
            1.2       Posamezna
področja v strukturi ABM/ABB
            1.3       Vrsta
predloga/pobude 
            1.4       Cilji

            1.5       Utemeljitev
predloga/pobude 
            1.6       Trajanje
ukrepa in finančnega učinka 
            1.7       Načrtovani
načini upravljanja 
2.         UKREPI UPRAVLJANJA
            2.1       Pravila
o spremljanju in poročanju 
            2.2       Sistem
upravljanja in nadzora 
            2.3       Ukrepi
za preprečevanje goljufij in nepravilnosti 
3.         OCENA FINANČNIH
POSLEDIC PREDLOGA/POBUDE 
            3.1       Zadevni
razdelki večletnega finančnega okvira in odhodkovne proračunske
vrstice 
            3.2       Ocenjene
posledice za odhodke 
            3.2.1    Povzetek
ocenjenih posledic za odhodke 
            3.2.2    Ocenjeni
učinek na odobritve za poslovanje 
            3.2.3    Ocenjeni
učinek na odobritve upravne narave
            3.2.4    Skladnost
z veljavnim večletnim finančnim okvirom
            3.2.5    Udeležba
tretjih oseb pri financiranju 
            3.3       Ocenjeni učinek na prihodke
OCENA FINANČNIH POSLEDIC
ZAKONODAJNEGA PREDLOGA
1.           OKVIR PREDLOGA/POBUDE 
1.1.        Naslov predloga/pobude
Sodelovanje
Unije v programu za raziskave in razvoj za podporo pri dejavnem in samostojnem življenju
(v nadaljnjem besedilu: program AAL), ki ga izvaja več držav članic.
1.2.        Posamezna področja v
strukturi ABM/ABB[21]

Raziskave
in tehnološki razvoj: Okvirni program Obzorje 2020.
Digitalna
agenda ukrep 78; okrepitev skupnega programa AAL.
1.3.        Vrsta predloga/pobude 
¨ Predlog/pobuda zadeva nov ukrep
¨ Predlog/pobuda zadeva nov ukrep, ki je nadaljevanje pilotnega
projekta/pripravljalnega ukrepa[22]
¨ Predlog/pobuda je namenjena podaljšanju obstoječega ukrepa
X Predlog/pobuda zadeva ukrep z novo usmeritvijo 
1.4.        Cilji
1.4.1      Večletni strateški cilji
Komisije, ki naj bi bili doseženi s predlogom/pobudo 
Evropa
2020
Unija
inovacij
Evropska
digitalna agenda
Evropski
raziskovalni prostor
1.4.2      Posamezni cilji in zadevne
dejavnosti v strukturi ABM/ABB 
Glavni
operativni cilj tega zakonodajnega predloga, in sicer sodelovanje Unije
v skupnem raziskovalnem in razvojnem ter inovacijskem programu, ki ga izvaja
več držav članic na področju podpore pri dejavnem in samostojnem
življenju, je bil že predviden v okvirnem programu za raziskave, tehnološki
razvoj in predstavitvene dejavnosti Obzorje 2020 ter v njegovem posebnem
programu „Družbeni izzivi“. 
Posebni
cilji, ki so povezani s tem operativnim ciljem, so: 
(2)         
vzpostaviti in izvajati program AAL
(3)         
uvesti podporne ukrepe za program
(4)         
uvesti in sofinancirati skupne raziskovalne in
inovacijske projekte z 2–3 leti do uvedbe na trg
1.4.3      Pričakovani
rezultati in posledice
Navedite, kakšne
posledice naj bi imel(-a) predlog/pobuda za upravičence/ciljne skupine.
Program
AAL bo združeval sredstva Unije ter nacionalna in zasebna sredstva za izvajanje
inovativnih rešitev, ki temeljijo na IKT, za omogočanje neodvisnega in
prijetnega staranja evropskih državljanov, pri čemer bo prispeval k
splošni trajnosti njihovega varstva in zagotavljal nove gospodarske priložnosti
za evropsko industrijo.
Dodana
vrednost sodelovanja Unije je bistvena iz naslednjih razlogov: 
Ukrepi
Unije bodo omogočili oblikovanje novega pravnega okvira, v katerem se bodo
lahko združevala sredstva Unije in nacionalna sredstva na podlagi skupne
strategije za spodbujanje skupnih mednarodnih inovacijskih raziskovalnih in
razvojnih projektov, zlasti z vključitvijo MSP. To z uporabo
obstoječih struktur ne bi bilo mogoče. 
Program
AAL bo omogočil obravnavanje izzivov staranja prebivalstva s spodbujanjem
novih inovativnih izdelkov in storitev, ki temeljijo na IKT, za samostojno
življenje starejših, s čimer bo povečal kakovost njihovega življenja
in samostojnost ter znižal stroške varstva. To bo potekalo na usklajen in
nerazdrobljen način z večjo kritično maso, kar bo pripomoglo k
bolj stroškovno učinkovitim in interoperabilnim rešitvam. 
Zagotavljanje
kritične mase in usklajen evropski pristop za razvoj interoperabilnih
rešitev bosta učinkoviteje podpirala industrijo in zlasti MSP. Poleg tega
bo omogočena prilagoditev rešitev AAL nacionalnim/regionalnim socialnim
preferencam in predpisom. To je pomemben pogoj za komercialno uporabo in razvoj
trga ter zagotavlja velike možnosti za vključevanje MSP. 
Predlagani
program bo ustvaril spodbude za večje nacionalne in industrijske naložbe v
raziskave, razvoj in inovacije na področju IKT in staranja ter tako
prispeval k cilju zagotavljanja 3 odstotkov evropskega BDP za raziskave in
razvoj. 
Makroekonomska
dodana vrednost za evropsko gospodarstvo in družbo, ki bo posledica uporabe
rezultatov programa za prijetno staranje, v tej oceni finančnih posledic
ni bila obravnavana.
1.4.4      Kazalniki rezultatov in
posledic 
Navedite, s katerimi
kazalniki se bo spremljalo izvajanje predloga/pobude.
Kazalnike
rezultatov in posledic, določene v posebnem cilju okvirnega programa za
raziskave in inovacije Obzorje 2020, spremlja namenska struktura za
upravljanje in o njih letno poroča Komisiji.
Na
podlagi sorodnih kazalnikov se bodo merili naslednji pričakovani
rezultati: 
Zagotavljanje spodbud za vlaganje in nacionalnih prizadevanj z zagotavljanjem spodbud za naložbe v skladu s skupnimi strategijami
in izvajanjem.
Kazalniki:
(i) število sodelujočih držav; (ii) obveznosti in plačila sodelujočih
držav; (iii) nacionalna finančna sredstva, razporejena in porabljena v
projektih skupnega programa; (iv) sredstva, ki jih vložijo industrija in drugi deležniki
z udeležbo v projektih in sofinanciranjem projektov. 
Izboljšanje skladnosti raziskav, razvoja in inovacij v IKT za prijetno
staranje v Evropi z odpravo sedanje razdrobljenosti
prizadevanj, tako da se razvijejo skupne strategije in skupni razpisi za
zbiranje predlogov s kritično maso. 
Kazalniki:
ta rezultat bo dejansko dosežen, ko bo skupni program v celoti začel delovati
in bo vključeval znatno število držav.
Učinkovitost programa z zagotavljanjem
zanesljivosti glede razpoložljivosti nacionalnih proračunov, s centralnim
programom za predložitev, oceno in izbiro predlogov ter z zagotavljanjem
uporabniku prijaznega programa za skupne evropske uporabne in tržno usmerjene
raziskave in inovacije, ki temeljijo na znanih nacionalnih pravilih. To bi
moralo zagotoviti novo in učinkovitejšo podporo za ustrezne udeležence,
zlasti MSP, kar bi omogočilo večje industrijske naložbe ter skrajšalo
čas za trženje in uporabo rezultatov.
Kazalniki: (v) časovni presledek med
predložitvijo predloga in začetkom projekta; (vi) število sodelujočih
MSP; (vii) posredni stroški izvajanja skupnega programa.
Velike gospodarske in družbene koristi ter prispevanje h ključnim
ciljem politik; to bo izmerjeno kot del
načrtovane neodvisne vmesne in končne ocene poleg drugih
predstavljenih kazalnikov. 
1.5         Utemeljitev predloga/pobude 
1.5.1      Potrebe, ki jih je treba
zadovoljiti kratkoročno ali dolgoročno 
Program
AAL bo združeval sredstva Unije ter nacionalna in zasebna sredstva za izvajanje
inovativnih rešitev, ki temeljijo na IKT, za omogočanje neodvisnega in
prijetnega staranja evropskih državljanov, pri čemer bo prispeval k
splošni trajnosti njihovega varstva in zagotavljal nove gospodarske priložnosti
za evropsko industrijo.
1.5.2      Dodana vrednost ukrepanja EU
Dodana
vrednost sodelovanja Unije je bistvena iz naslednjih razlogov:
·              
Ukrepi Unije bodo omogočili nadaljevanje
obstoječega programa AAL, v katerem se bodo lahko združevala sredstva
Unije in nacionalna sredstva na podlagi skupne strategije za spodbujanje
skupnih mednarodnih inovacijskih raziskovalnih in razvojnih projektov, zlasti z
vključevanjem MSP. To z uporabo obstoječih struktur ne bi bilo mogoče.

·              
Program AAL bo omogočil obravnavanje izzivov
staranja prebivalstva s spodbujanjem novih inovativnih izdelkov in storitev, ki
temeljijo na IKT, za samostojno življenje starejših, s čimer bo
povečal kakovost njihovega življenja in samostojnost ter znižal stroške
varstva. To bo potekalo na usklajen in nerazdrobljen način z večjo
kritično maso, kar bo pripomoglo k bolj stroškovno učinkovitim in
interoperabilnim rešitvam. 
·              
Zagotavljanje kritične mase in usklajen
evropski pristop za razvoj interoperabilnih rešitev bosta učinkoviteje
podpirala industrijo in zlasti MSP. Poleg tega bo omogočena prilagoditev
rešitev AAL nacionalnim/regionalnim socialnim preferencam in predpisom. To je
pomemben pogoj za komercialno uporabo in razvoj trga ter zagotavlja velike možnosti
za vključevanje MSP. 
·              
Predlagani program bo ustvaril spodbude za
večje nacionalne in industrijske naložbe v raziskave, razvoj in inovacije
na področju IKT in staranja ter tako prispeval k cilju zagotavljanja
3 odstotkov evropskega BDP za raziskave in razvoj. 
Makroekonomska
dodana vrednost za evropsko gospodarstvo in družbo, ki bo posledica uporabe
rezultatov programa za prijetno staranje, v tej oceni finančnih posledic
ni bila obravnavana.
1.5.3      Spoznanja iz podobnih izkušenj
v preteklosti
Na
podlagi vmesne ocene predhodnika skupnega programa AAL, ki se je izvajal v
okviru sedmega okvirnega programa, so spoznanja naslednja:
·              
program AAL bi se moral nadaljevati, ker zagotavlja
jasno dodano vrednost, zlasti za MSP, z ustvarjanjem potrebne kritične
mase v raziskavah in inovacijah za prijetno staranje na evropski ravni za
pomoč pri uvajanju ustreznih izdelkov in storitev na trg;
·              
program bi se moral usmeriti na to, kako lahko
regionalni udeleženci v inovacijah (predvsem MSP) razumejo in obravnavajo
evropski trg; 
·              
izboljšati bi moral učinkovitost izvajanja,
zlasti glede časa do dodelitve sredstev in plačil;
·              
izboljšati bi moral vključitev ponudnikov
storitev in zlasti končnih uporabnikov v zgodnje faze načrtovanja
projektov, specifikacije razpisov in ocenjevanje.
Ta
spoznanja so bila upoštevana pri oblikovanju programa 2 AAL.
1.5.4      Skladnost in možnosti sinergij z drugimi ustreznimi instrumenti
Prvo
evropsko partnerstvo za inovacije za dejavno in zdravo staranje (EIP AHA)[23] pričakuje, da bodo
rešitve IKT igrale pomembno vlogo pri doseganju ciljev dveh dodatnih let
zdravega življenja do leta 2020 ter izboljšanja kakovosti življenja za
državljane in izboljšanja učinkovitosti sistemov varstva v Evropi. Njegov
strateški izvedbeni načrt (SIP) določa prednostne naloge za
pospeševanje in povečanje obsega inovacij za dejavno in zdravo staranje v
Uniji na treh področjih: preprečevanje in spodbujanje zdravja, nega
in zdravljenje ter samostojno življenje in socialna vključenost. Evropsko
partnerstvo za inovacije za dejavno in zdravo staranje, ki ga je uvedel Svet,
izboljšuje ustreznost programa AAL za prihodnost in njegovo nadaljevanje.
Program AAL je najpomembnejši element za izvajanje strateškega izvedbenega
načrta, ker se osredotoča na del inovacijske verige, ki se imenuje „dolina
smrti“. Program AAL bo pridobil tudi iz evropskega partnerstva za inovacije,
ker bo to partnerstvo pospešilo ustvarjanje trga in široko uporabo rešitev na
trgu ter prispevalo tudi k izboljšanju mejnih pogojev trga, na primer glede standardizacije
in interoperabilnosti, ki ju program AAL ne zajema, vendar sta v oceni in na
posvetovanjih omenjeni kot oviri za uvajanje. 
Program
AAL dopolnjujejo glavne nacionalne pobude, kot je na primer nacionalna pobuda o
AAL in staranju v Nemčiji, platforma za inovacije na področju podpore
pri samostojnem življenju v Združenem kraljestvu ter platforma za inovacije na
področju staranja v Franciji.
S
temi medsebojno povezanimi programi, ki skupaj pokrivajo velik del raziskovalne
in inovacijske verige, ima Evropa edinstveno moč na področju IKT za prijetno
staranje na svetovni ravni. Program AAL dobro dopolnjuje dolgoročnejše
raziskave na področju IKT in staranja v okviru programa Obzorje 2020,
rešitve, ki temeljijo na IKT in jih program zagotavlja, pa se lahko
vključijo v dejavnosti inovacij in tržnega preverjanja v okviru programa
Obzorje 2020.
Program
AAL dopolnjuje tudi pobuda za skupno načrtovanje „Daljše in bolj zdravo
življenje“[24]
za demografske spremembe, ki povezuje 13 evropskih držav za obravnavo novih spoznanj,
ki temeljijo na znanosti, za oblikovanje prihodnje politike o staranju, in vključuje
številna različna raziskovalna področja. Program AAL lahko zagotovi
aplikativni okvir za multidisciplinarne raziskave skupne pobude za
načrtovanje in prispeva v program pobude izkušnje uporabnikov ter obenem
zagotavlja raziskovalne metodologije, kot je vseživljenjski pristop.
V
predlogu Komisije za sklep o strateškem inovacijskem programu Evropskega
inštituta za inovacije in tehnologijo (EIT) za obdobje 2014–2020 so „inovacije
za zdravo življenje in dejavno staranje“ opredeljene kot eno od prednostnih
tematskih področij za val skupnosti znanja in inovacij (SZI) Evropskega
inštituta za inovacije v obdobju 2014–2015. 
Vse
te pobude skupaj zajemajo velik del verige od temeljnih raziskav do uveljavitve
na trgu, kot priporoča več neodvisnih ocen programov s področja
raziskav in inovacij v EU, pa tudi dokumenti o politikah EU. 
1.6         Trajanje
ukrepa in finančnega učinka 
X Časovno omejen(-a) predlog/pobuda
–     
Trajanje predloga/pobude od 1. 1. 2014 do
31. 12. 2023.
–     
Finančne posledice med letoma 2014
in 2020 za prevzem obveznosti ter med letoma 2014 in 2023 za odobritev
plačil.
¨ Časovno neomejen predlog/pobuda
–     
Izvajanje z obdobjem uvajanja med letoma LLLL in
LLLL,
–     
ki mu sledi izvajanje predloga/pobude v celoti.
1.7         Načrtovani načini
upravljanja[25] 
¨ Neposredno centralizirano upravljanje – Komisija 
X Posredno centralizirano upravljanje
– prenos izvajanja na:
–     
¨  izvajalske agencije 
–     
¨  organe, ki jih ustanovi Evropska unija,[26] 
–     
X  nacionalne javne organe / organe, ki opravljajo
javne storitve, 
–     
¨  osebe, ki se jim zaupa izvedba določenih ukrepov v skladu z
naslovom V Pogodbe o Evropski uniji in so določene v ustreznem
temeljnem aktu v smislu člena 49 finančne uredbe. 
¨ Deljeno upravljanje
z državami članicami 
¨ Decentralizirano upravljanje s tretjimi državami 
¨ Skupno upravljanje z
mednarodnimi organizacijami (navedite)
Pri navedbi več
kot enega načina upravljanja je treba to natančneje obrazložiti v
oddelku „opombe“.
Opombe 
Ustanovljena
je bila namenska struktura za izvajanje, ki se imenuje Ambient Assisted Living
Association in jo sodelujoče države vodijo za upravljanje pobude.
Finančni prispevek Unije za pobudo bo zagotovljen prek te organizacije.
Nacionalni organi za financiranje ali agencije, ki so jih pooblastili, bodo
upravljale finančni prispevek EU in sklepale sporazume o donacijah z
organizacijami za prejetje finančne podpore za skupne raziskovalne in
inovacijske dejavnosti.
Pripombe:
Finančni
prispevek Evropske unije bo izplačan namenskemu subjektu za upravljanje,
ki so ga ustanovile sodelujoče države in bo upravljal program. Prispevek
Unije bo zagotovljen na podlagi odobritve načrta dela in z njim povezanih
nacionalnih proračunskih obveznosti.
Organizacijska
struktura za program AAL zajema naslednje subjekte:
Združenje
AAL, ki so ga kot namensko strukturo za upravljanje ustanovile sodelujoče
države, bo z Evropsko komisijo podpisalo sporazum o prenosu pooblastil in letne
sporazume o prenosu sredstev, da bi prejelo letna finančna sredstva iz
okvirnega programa. Odgovorno bo za vse dejavnosti programa AAL, vodil pa ga bo
direktor, ki bo zakoniti zastopnik združenja. 
Združenje
AAL bo pristojno za vse dejavnosti programa AAL. Naloge združenja AAL
vključujejo upravljanje pogodb in proračuna, razvoj letnih delovnih
programov, organizacijo razpisov za zbiranje predlogov, izvajanje ocenjevanja
in razvrščanje projektov. Razen tega nadzoruje spremljanje projektov in
prenaša povezana plačila prispevkov Unije na imenovane nacionalne agencije
za upravljanje programov. Organizira tudi dejavnosti razširjanja informacij. 
Združenje
AAL upravlja generalna skupščina. Generalna skupščina je organ za
sprejemanje odločitev programa AAL, imenuje člane upravnega odbora in
nadzoruje izvajanje programa AAL, vključno z odobritvijo letnih
načrtov dela, dodeljevanjem nacionalnih sredstev za projekte in
obravnavanjem prošenj za novo članstvo. Delovala bo na podlagi načela
ena država – en glas, odločala bo z navadno večino. Komisija bo imela
na sejah generalne skupščine status opazovalca.
Upravni
odbor AAL, sestavljen iz direktorja in dveh poddirektorjev (ali enega
poddirektorja in enega zakladnika), je izvoljen za izpolnjevanje posebnih
upravljavskih obveznosti, kot je načrtovanje proračuna, zaposlovanje
in sklepanje pogodb. Upravni odbor pravno zastopa združenje in poroča
generalni skupščini.
Nacionalne
agencije za upravljanje programov so sodelujoče države pooblastile za
izvajanje dela, povezanega z upravljanjem projektov ter upravnimi in pravnimi
vidiki za nacionalne projektne partnerje, ter za zagotavljanje podpore pri
ocenjevanju predlogov in pogajanju o njih. Dejavnosti opravljajo pod nadzorom
združenja AAL.
Svetovalni
odbor bo s predstavniki industrije in drugimi deležniki zagotovil
priporočila za prednostne naloge in teme, ki jih je treba obravnavati v
razpisih za zbiranje predlogov v okviru skupnega programa AAL
2.           UKREPI UPRAVLJANJA 
2.1         Pravila o spremljanju in
poročanju 
Navedite pogostost in
pogoje.
V
skladu z okvirnim programom za raziskave in inovacije – Obzorje 2020 izvajanje
programa AAL letno spremlja namenska struktura za upravljanje in o njem po
potrebi poroča Komisiji. Spremljanje programa bo potekalo prek letnih
poročil, ki jih bo pripravila namenska struktura za izvajanje. Ta
poročila bodo vsebovala podroben pregled izvajanja programa v skladu s
kazalniki, navedenimi v oddelku 1.4.4.
Vmesna
ocena bo opravljena po treh letih delovanja ob pomoči neodvisnih
strokovnjakov in bo vsebovala: (1) izvajanje programa v smeri nadaljnjega
znanstvenega, upravljavskega in finančnega povezovanja; (2) dodano
vrednost in uspešnost skupnega programa pri doseganju njegovih ciljev.
Končno ocenjevanje opravijo zunanji strokovnjaki na koncu programa.
2.2         Upravljavski in kontrolni
sistem 
2.2.1      Ugotovljena tveganja 
1)
Ključna tveganja se nanašajo na sposobnost namenske izvajalske strukture
za upravljanje prispevka iz proračuna Unije in uspešno spremljanje
nacionalnih agencij, vključenih v vsakodnevno delovanje programa.
2)
Drugo tveganje je uspešna zaščita pred goljufijami in morebitnimi
finančnimi izgubami zaradi visoke vključenosti MSP in pristopa
posrednega centraliziranega upravljanja.
3)
Tretje tveganje se nanaša na sposobnosti vključenih držav za dejansko
financiranje svojih prispevkov programu.
2.2.2      Načrtovani načini kontrole

V
zvezi s tveganji št. 1 in 2 glej poglavje 2.3.
Glede
tveganja št. 3 obstajajo zaščitni ukrepi, ki zagotavljajo, da se
sredstva EU sprostijo šele na podlagi dokaza o nacionalnih finančnih
obveznostih na ravni letnih sporazumov o prenosu sredstev ter na ravni
plačil nacionalnim udeležencem v projektih skupnega programa. Dodatni
zaščitni ukrep je dejstvo, da financiranje EU ne more preseči
50 % skupnih javnih finančnih sredstev, zagotovljenih v programu, in
da podpora EU za upravne odhodke ne more preseči 6 % celotnega
prispevka EU.
2.2.3      Stroški in koristi kontrol ter
verjetna stopnja neskladnosti
V
skladu s členom 7 Sklepa o programu bo kontrolni sistem, ki bo
vzpostavljen za izvajanje programa, oblikovan tako, da bo zagotovil primerno
jamstvo za doseganje ustreznega obvladovanja tveganj, povezanih z uspešnostjo
in učinkovitostjo delovanja ter zakonitostjo in pravilnostjo z njim
povezanih transakcij, pri čemer bo upoštevana posebna narava programa AAL
kot javno-javnega partnerstva. Kontrolni sistem vzpostavi ustrezno ravnovesje
med zaupanjem in nadzorom, ob upoštevanju upravnih in drugih stroškov kontrole
na vseh ravneh, zlasti za udeležence, tako da lahko čim bolj prispeva k
doseganju ciljev okvirnega programa Obzorje 2020.
2.3         Ukrepi za preprečevanje
goljufij in nepravilnosti 
Navedite
obstoječe ali načrtovane preprečevalne in zaščitne ukrepe.
Člen
3 Sklepa o uvedbi programa AAL navaja, da je prispevek Unije odvisen od tega,
ali združenje AAL upošteva zahteve glede poročanja iz
člena 60(5) Uredbe (EU, Euratom) št. 966/2012. V skladu s
členom 8 lahko Komisije ukine, zmanjša ali začasno ustavi
plačilo svojega prispevka.
Sporazum
o prenosu pooblastil, ki bo sklenjen med Komisijo in združenjem AAL v skladu s
členom 61 Uredbe (EU, Euratom) št. 966/2012, bo zagotovil, da bo
Komisija nadzorovala dejavnosti združenja AAL, zlasti z opravljanjem
revizijskih pregledov.
Nadaljnji
ukrepi za preprečevanje goljufij se bodo uresničevali kot del
podrobnega sporazuma med Komisijo in namensko strukturo za izvajanje.
3.           OCENA FINANČNIH POSLEDIC
PREDLOGA/POBUDE 
3.1.        Zadevni razdelki
večletnega finančnega okvira in proračunske vrstice izdatkov 
·       
Obstoječe proračunske vrstice 
Po vrsti, v skladu z
razdelki večletnega finančnega okvira in proračunskimi
vrsticami.
 Razdelek večletnega finančnega okvira || Proračunska vrstica || Vrsta izdatkov || Prispevek 
 Številka 09 04 03 01 izboljšanje zdravja in dobrega počutja vseh skozi celotno življenjsko obdobje || Dif./nedif. ([27])   || držav Efte[28]   || držav kandidatk[29]   || tretjih držav || po členu 18(1)(aa) finančne uredbe 
 1A ||   || dif./ nedif. || DA || DA || DA || DA 
3.2         Ocenjene posledice za odhodke

3.2.1      Povzetek ocenjenih posledic za
odhodke v mio. 
v mio. EUR (na tri decimalna mesta natančno)
 Razdelek večletnega finančnega okvira: || število realizacij 1A || Razdelek ……………...……………………………………………………………….] 
 GD: CNECT ||   ||   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || SKUPAJ 
  Odobritve za poslovanje ||   ||   ||   ||   ||   ||   ||   ||   ||   ||   ||   
 Številka 09 04 03 01 || obveznosti || (1) || 25 || 25 || 25 || 25 || 25 || 25 || 25 ||   ||   ||   || 175 
 plačila || (2) || 2,7 || 10 || 17,3 || 24,7 || 24,7 || 24,7 || 24,7 || 23,2 || 15,8 || 7,2 || 175 
 Številka proračunske vrstice || obveznosti || (1a) ||   ||   ||   ||   ||   ||   ||   ||   ||   ||   ||   
 plačila || (2a) ||   ||   ||   ||   ||   ||   ||   ||   ||   ||   ||   
 Odobritve za upravne zadeve, ki se financirajo iz sredstev določenih programov[30]   ||   ||   ||   ||   ||   ||   ||   ||   ||   ||   ||   
 Številka proračunske vrstice ||   || (3) ||   ||   ||   ||   ||   ||   ||   ||   ||   ||   ||   
 Odobritve za GD CNECT SKUPAJ || obveznosti || =1+1a +3 || 25 || 25 || 25 || 25 || 25 || 25 || 25 ||   ||   ||   || 175 
 plačila || =2+2a +3 || 2,7 || 10 || 17,3 || 24,7 || 24,7 || 24,7 || 24,7 || 23,2 || 15,8 || 7,2 || 175 
  Odobritve za poslovanje SKUPAJ || obveznosti || (4) || 25 || 25 || 25 || 25 || 25 || 25 || 25 ||   ||   ||   || 175 
 plačila || (5) || 2,7 || 10 || 17,3 || 24,7 || 24,7 || 24,7 || 24,7 || 23,2 || 15,8 || 7,2 || 175 
  Odobritve za upravne zadeve, ki se financirajo iz sredstev določenih programov, SKUPAJ || (6) || 0,008 || 0,008 || 0,038 || 0,008 || 0,008 || 0,008 || 0,038 ||   ||   ||   || 0,116 
 Odobritve iz RAZDELKA 1A večletnega finančnega okvira SKUPAJ || obveznosti || =4+ 6 || 25,008 || 25,008 || 25,038 || 25008 || 25,008 || 25,008 || 25,038 ||   ||   ||   || 175,116 
 plačila || =5+ 6 || 2,708 || 10,008 || 17,338 || 24,708 || 24,708 || 24,708 || 24,738 || 23,2 || 15,8 || 7,2 || 175,116 
Če ima predlog/pobuda posledice za več
razdelkov:
  Odobritve za poslovanje SKUPAJ || obveznosti || (4) ||   ||   ||   ||   ||   ||   ||   ||   ||   ||   ||   
 plačila || (5) ||   ||   ||   ||   ||   ||   ||   ||   ||   ||   ||   
  Odobritve za upravne zadeve, ki se financirajo iz sredstev določenih programov, SKUPAJ || (6) ||   ||   ||   ||   ||   ||   ||   ||   ||   ||   ||   
 SKUPAJ odobritve v RAZDELKIH od 1 do 4 večletnega finančnega okvira (referenčni znesek) || obveznosti || =4+ 6 || 25,008 || 25,008 || 25,038 || 25,008 || 25,008 || 25,008 || 25,038 ||   ||   ||   || 175,116 
 plačila || =5+ 6 || 2,708 || 10,008 || 17,338 || 24,708 || 24,708 || 24,708 || 24,738 || 23,2 || 15,8 || 7,2 || 175,116 
 Razdelek večletnega finančnega okvira || 5 || „Upravni odhodki“ 
v mio. EUR (na tri decimalna mesta natančno)
   ||   ||   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || SKUPAJ 
 GD: CNECT ||   ||   ||   || 
  Človeški viri || 0,262 || 0,262 || 0,262 || 0,262 || 0,262 || 0,262 || 0,262 ||   ||   ||   || 1,834 
  Drugi upravni izdatki || 0.024 || 0.024 || 0.024 || 0.024 || 0.024 || 0.024 || 0.024 ||   ||   ||   || 0.168 
 GD CNECT SKUPAJ || odobritve || 0,286 || 0,286 || 0,286 || 0,286 || 0,286 || 0,286 || 0,286 ||   ||   ||   || 2.002 
 Odobritve iz RAZDELKA 5  večletnega finančnega okvira, SKUPAJ || (obveznosti skupaj = plačila skupaj) || 0,286 || 0,286 || 0,286 || 0,286 || 0,286 || 0,286 || 0,286 ||   ||   ||   || 2.002 
v mio. EUR (na tri decimalna mesta natančno)
   ||   || 2014 || 2015 || 2016 || 2017 || 2018 || 2019 || 2020 ||   ||   ||   || SKUPAJ 
 Odobritve iz RAZDELKOV  od 1 do 5 večletnega finančnega okvira, SKUPAJ || obveznosti || 25,294 || 25,294 || 25,324 || 25,294 || 25,294 || 25,294 || 25,324 ||   ||   ||   || 177,118 
 plačila || 2,994 || 10,294 || 17,624 || 24,994 || 24,994 || 24,994 || 25,024 || 23,2 || 15,8 || 7,2 || 177,118 
3.2.2.     Ocena posledic na odobritve za
poslovanje 
–     
¨  Za predlog/pobudo niso potrebne odobritve za poslovanje 
–     
X  Za predlog/pobudo so potrebne odobritve za
poslovanje, kot je pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno)
 Cilji in realizacije ò ||   ||   || 2014 || 2015 || 2016 || 2017 || 2018 || 2019 || 2020 || SKUPAJ 
 REALIZACIJE 
 vrsta realizacije[31]   || povprečni stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || Total Number || stroški realizacij skupaj 
 POSEBNI CILJ št. 1[32]… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 realizacija 1 || vzpostavitev in delovanje skupnega programa (*) || 1,5/ leto || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 7 || 10,5 
 Seštevek za posebni cilj št. 1 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 7 || 10,5 
 POSEBNI CILJ št. 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 realizacija 2 || Podporni ukrepi || 0,200 || 5 || 1 || 5 || 1 || 5 || 1 || 5 || 1 || 5 || 1 || 5 || 1 || 5 || 1 || 35 || 7 
 Seštevek za posebni cilj št. 2 || 5 || 1 || 5 || 1 || 5 || 1 || 5 || 1 || 5 || 1 || 5 || 1 || 5 || 1 || 35 || 7 
 POSEBNI CILJ št. 3… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 realizacija 3 || projekti (*) || 2 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 175 || 164,5 
 Seštevek za posebni cilj št. 3 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 175 || 164,5 
 STROŠKI SKUPAJ ||   || 25 ||   || 25 ||   || 25 ||   || 25 ||   || 25 ||   || 25 ||   || 25 ||   || 175 
 (*)       Stroški centralnega upravljanja
skupnega programa AAL bodo podprti z največ 6 % prispevka EU in bodo vključevali
stroške ocenjevanja predlogov.
(**)      Ob
predpostavki, da bodo povprečni celotni stroški projekta
4 milijone EUR, od katerih bodo 50 % pokrila javna sredstva, ki
jih bodo v skladu z razmerjem med zadevnimi letnimi obveznostmi (ocenjeno na
~40–50 %) skupaj zagotovile EU in sodelujoče države.
3.2.3      Ocenjene posledice za
odobritve za upravne zadeve
3.2.3.1   Povzetek 
–     
¨  Za predlog/pobudo niso potrebne odobritve za upravne zadeve 
–     
X  Za predlog/pobudo so potrebne odobritve za
upravne zadeve, kot je pojasnjeno v nadaljevanju:
v mio. EUR (na tri
decimalna mesta natančno)
   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   ||   ||   ||   
 Človeški viri || 0,262 || 0,262 || 0,262 || 0,262 || 0,262 || 0,262 || 0,262 ||   ||   ||   || 1,834   
 Drugi upravni izdatki || 0.180 || 0.180 || 0.180 || 0.180 || 0.180 || 0.180 || 0.180 ||   ||   ||   || 1.260 
 Seštevek za RAZDELEK 5  večletnega finančnega okvira || 0,442 || 0,442 || 0,442 || 0,442 || 0,442 || 0,442 || 0,442 ||   ||   ||   || 3,094 
 Odobritve zunaj RAZDELKA 5[33] večletnega finančnega okvira   ||   ||   ||   ||   ||   ||   ||   ||   ||   ||   ||   
 Človeški viri ||   ||   ||   ||   ||   ||   ||   ||   ||   ||   ||   
 Drugi upravni odhodki || 0,008 || 0,008 || 0,038 || 0,008 || 0,008 || 0,008 || 0,038 ||   ||   ||   || 0,116 
 Seštevek za odobritve zunaj RAZDELKA 5 večletnega finančnega okvira || 0,008 || 0,008 || 0,038 || 0,008 || 0,008 || 0,008 || 0,038 ||   ||   ||   || 0,116 
 SKUPAJ || 0,450 || 0,450 || 0,480 || 0,450 || 0,450 || 0,450 || 0,480 ||   ||   ||   || 3,210 
Potrebe po odobritvah
za upravne zadeve se krijejo z odobritvami GD, ki so že dodeljene za
upravljanje ukrepa in/ali so bile prerazporejene znotraj GD, po potrebi skupaj
z dodatnimi viri, ki se lahko pristojnemu GD dodelijo v okviru postopka letne
dodelitve virov glede na proračunske omejitve.
3.2.3.2   Ocenjene potrebe po
človeških virih 
–     
¨  Za predlog/pobudo niso potrebni človeški viri. 
–     
X  Za predlog/pobudo so potrebni človeški
viri, kot je pojasnjeno v nadaljevanju:
Ocena, izražena v ekvivalentu polnega
delovnega časa
   || 2014 || 2015 || 2016 || 2017–2020 || Skupaj 
  Kadrovski načrt (za uradnike in začasno osebje) || 
 XX 01 01 01 (sedež in predstavništva Komisije) || 2 || 2 || 2 || 8 || 14 
 XX 01 01 02 (delegacije) ||   ||   ||   ||   ||   
 XX 01 05 01 (posredne raziskave) ||   ||   ||   ||   ||   
 10 01 05 01 (neposredne raziskave) ||   ||   ||   ||   ||   
  Zunanje osebje (v ekvivalentu polnega delovnega časa: PDČ)[34]   || 
 XX 01 02 01 (PU, ZU, NNS iz „splošnih sredstev“) ||   ||   ||   ||   ||   
 XX 01 02 02 (PU, ZU, MSD, LU in NNS na delegacijah) ||   ||   ||   ||   ||   
 XX 01 04 ll[35]   || – na sedežu   ||   ||   ||   ||   ||   
 – v delegacijah ||   ||   ||   ||   ||   
 XX 01 05 02 (PU, ZU, NNS – za posredne raziskave)   ||   ||   ||   ||   ||   
 10 01 05 02 (PU, ZU, NNS – za neposredne raziskave) ||   ||   ||   ||   ||   
 Druge proračunske vrstice (navedite) ||   ||   ||   ||   ||   
 SKUPAJ || 2 || 2 || 2 || 8 || 14 
XX je zadevno področje ali naslov.
Potrebe po človeških
virih se krijejo z osebjem GD, dodeljenim za upravljanje tega ukrepa in/ali
prerazporejenim znotraj GD, po potrebi z dodatnimi viri, ki se lahko pristojnemu
GD dodelijo v okviru postopka letne dodelitve virov glede na proračunske
omejitve.
Opis nalog:
 Uradniki in začasni uslužbenci || Glavne naloge, ki izhajajo iz ukrepa, so: –   sodelovanje na sestankih generalne skupščine združenja AAL kot opazovalec Komisije, 4 dvodnevni sestanki na leto (raven direktorjev/vodij enot) –   sodelovanje na delavnicah in srečanjih za razširjanje informacij trikrat na leto (raven vodij enot) –   pogajanje in priprava pogodb o donacijah z namensko strukturo za izvajanje (raven vodij projekta + raven pomočnikov B/C) –   spremljanje izvajanja + pomoč pri vmesnih in naknadnih ocenah (raven vodij projekta) –   finančne in pravne revizije izvajanja programa (raven finančnih uradnikov)   
 Zunanje osebje ||   
3.2.4      Skladnost z veljavnim
večletnim finančnim okvirom 
–     
X  Predlog/pobuda je v skladu z veljavnim
večletnim finančnim okvirom.
–     
¨  Predlog/pobuda bo pomenil(-a) spremembo ustreznega razdelka
večletnega finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
–     
¨  Za predlog/pobudo je potrebna uporaba instrumenta prilagodljivosti
ali sprememba večletnega finančnega okvira.[36]
Pojasnite te zahteve ter navedite zadevne razdelke in
proračunske vrstice ter ustrezne zneske.
3.2.5      Udeležba tretjih oseb pri
financiranju 
–     
V predlogu/pobudi je načrtovano minimalno
sofinanciranje, kot je ocenjeno v nadaljevanju:
odobritve v mio. EUR (na tri decimalna mesta
natančno)
   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || Skupaj 
 Sodelujoče države || 25 || 25 || 25 || 25 || 25 || 25 || 25 ||   ||   ||   || 175 
 Sofinancirane odobritve SKUPAJ || 25 || 25 || 25 || 25 || 25 || 25 || 25 ||   ||   ||   || 175 

Sofinanciranje
Evropska unija zagotovi maksimalni prispevek do
25 milijonov EUR na leto, pod pogojem, da bodo najmanj
25 milijonov EUR na leto prispevale sodelujoče države, ki bodo za
program AAL v obdobju 2014–2020 iz nacionalnih proračunov prispevale
najmanj 175 milijonov EUR. 
Prispevek EU za operativne stroške programa AAL
znaša največ 6 % celotnega prispevka Evropske komisije programu AAL.
Prispevek EU je določen odstotek celotnih
javnih sredstev iz soudeleženih nacionalnih programov, vendar v nobenem primeru
ne sme presegati 50 % javnih sredstev programa AAL. Ta določeni
odstotek se opredeli v sporazumu med namensko strukturo za upravljanje in
Komisijo ter bo temeljil na večletni obveznosti sodelujočih
partnerskih držav in prispevku Evropske unije. 
Poleg tega bodo te projekte sofinancirale
organizacije, ki sodelujejo v raziskovalnih in razvojnih projektih, izbranih na
podlagi razpisov za zbiranje predlogov, ki jih objavi program. Ti prispevki
bodo predvidoma znašali najmanj okoli 300 milijonov EUR med trajanjem
programa. 
3.3         Ocenjeni
učinek na prihodke 
–     
X  Predlog/pobuda nima finančnega učinka
na prihodke.
[1]               Glej http://ec.europa.eu/information_society/activities/einclusion/docs/aal/interim_evaluation_report.pdf.

[2]               Znesek je okviren in bo odvisen
od končnega LFS, dogovorjenega za program Obzorje 2020, in od zneska za
GD za komunikacijska omrežja, vsebine in tehnologijo, predvidenega v okviru
družbenih izzivov, teme zdravje, demografske spremembe in dobro počutje.
[3]               UL C..., …, str. .…
[4]               COM(2010) 2020 final z dne 3. marca 2010.
[5]               UL … [okvirni program Obzorje 2020]
[6]               UL L 201, 30.7.2008, str. 49.
[7]               UL L 412, 30.12.2006, str. 1.
[8]               COM(2010)763 final z dne 16. decembra 2010.
[9]               COM(2006) 571 final z dne
12. oktobra 2006.
[10]             COM(2010) 546 final z dne 6. oktobra 2012.
[11]             COM(2010) 245 final z dne 19. maja 2010.
[12]             COM(2012) 83 final z dne
29. februarja 2012.
[13]             UL L 298, 26.10.2012, str. 1.
[14]             UL L 362, 31.12.2012, str. 1.
[15]             UL L ..., …, str. ... [pravila za sodelovanje v programu Obzorje 2020].
[16]             UL L 312, 23.12.1995, str. 1.
[17]             UL L 292, 15.11.1996, str. 2.
[18]             UL L 136, 31.5.1999, str. 1.
[19]             UL L 136, 31.5.1999, str. 1.
[20]             UL L 292, 15.11.1996, str. 2.
[21]             ABM: upravljanje po dejavnostih – ABB: oblikovanje
proračuna po dejavnostih.
[22]             Pilotni projekti in pripravljalni ukrepi iz člena 49(6)(a) ali (b) finančne
uredbe.
[23]             COM(2012) 83 final z dne 29. februarja 2012.
[24]             COM(2008) 468, k skupnemu načrtovanju raziskav.
[25]             Pojasnila načinov upravljanja in sklicevanje na
finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.
[26]             V skladu s členom 185 finančne uredbe.
[27]             Dif.= diferencirana sredstva / nedif. =
nediferencirana sredstva.
[28]             Efta: Evropsko združenje za prosto trgovino. 
[29]             Države kandidatke in po potrebi potencialne države
kandidatke z Zahodnega Balkana.
[30]             Tehnična in/ali upravna pomoč ter izdatki za
podporo izvajanju programov in/ali ukrepov EU (prej vrstice „BA“), posredne raziskave, neposredne raziskave.
[31]             Realizacije so dobavljeni
proizvodi in opravljene storitve (npr.: število financiranih izmenjav
študentov, število kilometrov novozgrajenih cest itd.).
[32]             Kakor je opisan v točki 1.4.2
„Posebni cilji“...
[33]             Tehnična in/ali upravna pomoč ter izdatki za
podporo izvajanju programov in/ali ukrepov EU (prej vrstice „BA“), posredne raziskave, neposredne raziskave.
[34]             PU = pogodbeni uslužbenec; LU =
lokalni uslužbenec; NNS = napoteni nacionalni strokovnjak; ZU = začasni uslužbenec („Intérimaire“); MSD = mlajši strokovnjak v
delegaciji („Jeune Expert en Délégation“). 
[35]             Dodatna zgornja
meja za zunanje sodelavce v okviru
odobritev za poslovanje (prej vrstice „BA“)
[36]             Glej točki 19 in 24 Medinstitucionalnega sporazuma.